A Magyar Cserkészszövetségek Fóruma Szabadkán Tartotta Őszi Gyűlését

A Magyar Cserkészszövetségek Fóruma (MCSSZF) 2009. szeptember 19-én, Szabadkán (Vajdaság) tartotta idei második ülését. Az ülésen megjelent az anyaországi két szövetség (MCSLSZ és MCSSZ) mellett az erdélyi (RMCSSZ), felvidéki (SZMCS), vajdasági (VMCSSZ) és a nyugati (KMCSSZ) magyar cserkészszövetségek elnökei és főbb tisztségviselői.

Az ülés résztvevői meghallgatták a tagszövetségek beszámolóit az elmúlt időszak eseményeiről. Továbbiakban a közös “Cserkész“ havilap helyzete, a Duna TV és a Forum esetleges kapcsolata, a Cserkészmozgalom Világszervezettel (WOSM) folytatott tárgyalások tekintettek át. 

A délután folyamán, csoportos megbeszéléseken foglalkoztak a következő témákat: közös PR és média fellépés lehetőségei, programjaink kibővítése, és a Magyar Ifjúsági Konferencia (MIK) tagság lehetőségei. Az összegyűlteknek bemutatta az erdélyi Salló Emőke média és PR tanulmányát. Szintén megegyeztek, hogy 2010 kezdetével július elején egy közös tábort rendeznek Budapest környékén a 14-18 éves őrsvezetői korosztály számára, melynek során a világ minden táján élő magyar cserkész résztvevőknek alkalmuk nyílik arra, hogy megismerjék egymást. Két szövetség is jelezte igényét, hogy bekapcsolódnának a Magyar Ifjúsági Konferencia munkálataiba, és a közeljövőben kérnék tagfelvételüket. 

Szóba került a MCSSZF tisztképzésének koncepciója, amelynek előzetes vázlatát megvitattak és rövidtávú véglegesítését tűzték ki célul. 

Összeállították a MCSSZF közös programjainak listáját az elkövetkezendő időszakra:

Cserkészkonferencia Budapesten 2009. november 20-22.

Betlehemi Békeláng átvétele Bécsben, 2009. december 12.

Cserkésznapok világszerte, 2010. április 24-én

Magyar Cserkészparkok Találkozója Csobánkán, 2010. április 9-11.

Nyugati emléktúra a KMCSSZ emlékhelyeihez, egyben MCSSZF tavaszi gyűlése 2010. ápr. 30-máj. 2.

Közös táborozás Budapest környékén, 2010. július eleje

Magyar Szolidaritás Tüze világszerte, 2010. augusztus 20.

MCSSZF őszi ülése Csíkszeredában 2010. október 2-3.
Ismertették a jubileumi évek - 2010 (első magyar cserkészcsapat beindulása) és 2012 évek (a Magyar Cserkészszövetség megalakulása) közti idő - nagyobb horderejű eseményeinek terveit.

Az est folyamán a Vajdasági Magyar Cserkészszövetség több csapatparancsnoka és vezetője csatlakozott a Fórum résztvevőihez. Az együttlét alatt a MCSSZF munkájáról és a 2010. augusztus 2–10 közötti ConCordia 2010, azaz Közép-európai Dzsemboriról kaptak részletes tájékoztatót. A rendező VMCSSZ jóvoltából a Fórum tagjai vasárnap Újvidéken megtekintették a várost, ellátogattak a Vajdasági Tartományi Gyűlés és a kormány épületébe és a Pétervárad-i erődbe.

